Os grans magazens son unas grans botigas que ofertan una variedat de produtos comercials que cubren esferents necesidatz: alimentación, ropa, decoración, etc. A sobén se troban en o centro d'as ciudatz y gosan tener quantas plantas, dividindo a suya superficie comercial en seccions. S'esferencia prencipalment d'o centro comercial, en que os grans magazens perteneixen a una unica interpresa y ye una sola botiga muit gran, y no pas diferents botigas agrupadas; y s'esferencia d'os hipermercatos porque istos zaguers s'adedican prencipalment a l'alimentación.